Diari Oficial de la Generalitat Valenciana


Sumari del DOGV 1409, del 25-10-1990 (1990/819129)

RESOLUCIÓ de 21 de maig de 1990, del Conseller d'Obres Públiques, Urbanisme i Transports, per la qual aprova defitivament el Pla Especial de l'estació depuradora de Pinedo promoguda pel Consell Metropolità de l'Horta.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1409

Data del DOGV
:   25-10-1990

Secció del DOGV
:   ALTRES DISPOSICIONS

Número del document
:   1990/819129


Data del document
:   21-05-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 21 de maig de 1990, del Conseller d'Obres Públiques, Urbanisme i Transports per la qual aprova definitivament el Pla Especial de l'estació deputadora de Pinedo promoguda pel Consell Metropolità de l'Horta.  
Vist l?expedient relatiu al Pla Especial Metropolità EDAR de Pinedo (València).  
Vist que el Consell Metropolità de l'Horta trameté a la Comissió Territorial d'Urbanisme de València l'expedient relatiu al Pla Especial Metropolità EDAR de Pinedo (València), per tal que realitzés l'informe previ a l'aprovació definitiva per part del Conseller d'Obres Públiques, Urbanisme i Transports.  
Vist que l'informe esmentat fa referència als assumptes que s'expressen tot seguit:  
El Consell Metropolità de l'Horta aprovà inicialment l'expedient de referència el 10 de maig de 1989 i, després d'un període d'informació pública d'un mes, donava l'aprovació provisional el dia 4 d'abril de 1990.  
Vist que la Comissió Territorial d'Urbanisme de València emeté un informe amb data 25 de juliol de 1989 on constatava que en el Pla Especial s'amplien zones verdes i viari local del Pla General i que, per tant, n'hi ha una modificació no substancial que, tot i que no altera l?estructura general i l?orgànica del territori, implica l'alteració de detall del Pla de rang superior.  
Vist que l?expedient ha estat sotmès a la preceptiva informació pública, que el dia 26 de juliol de 1989 es va ampliar el termini d'exposició i es va publicar en el diari «Levante» el 3 d'agost de 1989 i en el BOP el 10 d'agost de 1989. L'acord d'aprovació provisional i la resolució de les al·legacions presentades en el Ple de la Corporació Metropolitana fou de 6 d'abril de 1990.  
Vist que, segons l?informe de la Direcció General d'aviació Civil de dia 6 de març de 1990, les instal·lacions d'ampliació de la depuradora previstes en les etapes 1A i 1B no afecten les servituds radioelèctriques del radiofar NDB.  
Vist que Mercavalencia SA sol·licità, mitjançant al·legacions, el manteniment d'una zona amb arbres per protegir les seues instal·lacions i que en el document presentat per a l'aprovació s'hi manté la franja de protecció ambiental com a «zona amb arbres de separació», tal i com reclama Mercavalencia SA en l?escrit d'al·legacions.  
Vist que el representant de l'Agència del Medi Ambient de la Generalitat Valenciana fa constar l'absència d'estudi d'impacte ambiental, tot i que aquest Pla començà la tramitació abans de l?entrada en vigor de la Llei 2/1989, de 3 de mare, d'impacte ambiental.  
Atès que en la tramitació s'han desplegat els articles 41 i concordants de la Llei del sòl i altres preceptes d'obligat compliment.  
Atés que el fet de no existir encara l?estudi d'impacte ambiental del projecte no impedeix l'aprovació del Pla perquè, puix es tracta d'una estació depuradora d'aigües residuals, el projecte d'obres haurà de sotmetre's a estudi i declaració d'impacte abans del començament d'aquestes ja que així ho exigeix, per a aquest tipus d'instal·lacions, la legislació reguladora de la matèria i, sense que l'aprovació i vigència del present Pla prejutge o condicione el que haja de resultar de l?esmentat estudi i d'aquella declaració, tant en el que fa referència a la procedència d'imposar mesures correctores com en allò que té a veure amb qualssevol altres qüestions d'interès mediambiental.  
Atès que el Consell Metropolità de l'Horta és competent per a realitzar i tramitar instruments de planejament com l'examinat, segons que disposa l'article 3 de la Llei 12/1986, de 31 de desembre, de la Generalitat, i també les Normes de Coordinació Metropolitana i altres disposicions que la despleguen.  
Atès que l?Hble. Sr. Conseller d'Obres Públiques, Urbanisme i Transports és competent per a aprovar definitivament el Pla Especial Metropolità EDAR, de Pinedo, (València) segons que preveu l'article 35.2,b de la vigent Llei del sòl ja que, tot i que la depuradora prevista es trobava inclosa en el vigent Pla General d'Ordenació Urbana de València, el Pla Especial proposat implica modificacions no substancials d'aquest, cosa per la qual cal que siga aprovat d'acord amb el tràmit indicat, ateses les reiterades declaracions de la jurisprudència del Tribunal Suprem sobre la qüestió que es remunta a la sentència de 30 de març de 1984.  
Vist tot el que preceptua la Llei del Sòl i el Decret 24/1987, de 16 de mare, del Consell de la Generalitat Valenciana, pel qual es regulen els òrgans urbanístics de la Generalitat Valenciana, resolc:  
Aprovar definitivament el Pla Especial de l?Estació Depuradora de Pinedo promoguda pel Consell Metropolità de l?Horta.  
Contra aquesta Resolució, que no esgota la via administrativa, es pot interposar recurs de reposició davant aquest Conseller en el termini d'un mes, comptador des de l?endemà de la notificació de la Resolució, abans de recórrer a la via contenciosa administrativa davant la Sala Contenciosa Administrativa de Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la notificació de la resolució del recurs de reposició, si aquesta fóra expressa, o en el termini d'un any des de la data d'interposició de l?esmentat recurs de reposició, si no fora motiu de resolució; tot açò sense perjudici de la interposició de qualsevol altre recurs que es considere pertinent.  
València, 21 de maig de 1990.   
El Conseller d'Obres Públiques, Urbanisme i Transports: Eugeni Burriel de Orueta.